[‘રખડપટ્ટી’ એ બાળ-કિશોર વાર્તાસંગ્રહ છે. આ સંગ્રહની વિશેષતા એ છે કે તેની સમગ્ર કથા છ પ્રકરણોમાં વહેંચાઈ છે. શાળામાં પરીક્ષા પૂરી થાય છે, રજાઓ પડે છે અને ઉત્સાહી વિજ્ઞાનશિક્ષક મોહનલાલ બાળકોને ચાનક લગાડે છે – હરવાની, ફરવાની અને નવું નવું જાણવાની. લેખક શ્રી અશ્વિનભાઈએ અહીં ‘મોહનલાલ’ના પાત્ર દ્વારા વિજ્ઞાનની પ્રગતિની અને તેના લાભાલાભની વાતો કરી છે. સૂર્યશક્તિની વાતો, રામાકાકાની વાડીએ પહોંચેલા બાળકો સાથે પ્રકૃતિની વાતો, નવું વાહન ચલાવતી વખતે રાખવાની સાવચેતીઓ અને પક્ષીઓની ઓળખ જેવા સુંદર પ્રકરણો આ પુસ્તકમાં આલેખાયા છે. અત્રે ઉલ્લેખનીય છે કે આ પુસ્તકને 2008નો શ્રેષ્ઠ વિજ્ઞાન વિષયક બાળસાહિત્યનો ‘નગીન મોદી’ પ્રેરિત એવોર્ડ એનાયત કરવામાં આવ્યો છે. અશ્વિનભાઈ (વડોદરા) ખૂબ જાણીતા ગઝલકાર હોવાની સાથે ઉત્તમ બાળસાહિત્ય સર્જક પણ છે જેનું આ પુસ્તક પ્રમાણ છે. પુસ્તક પ્રાપ્તિની વિગતો લેખના અંતે આપવામાં આવી છે. આપ અશ્વિનભાઈનો આ સરનામે chandaranas@gmail.com અથવા આ નંબર +91 9998003128 પર સંપર્ક કરી શકો છો. -તંત્રી]